o
Tuntuuko siltä, että elät keskellä tunnemyrskyä?
Tässä ohjelmassa opit, kuinka voit hallita tunteitasi.
Sanokaa, että teillä on ulospäin näkyvää elämää.
Sitten sanokaa, että teillä on myös sisäistä elämää.
Joskus käytöksemme on ristiriidassa sisäisen maailmamme kanssa.
Maineemme ihmisten silmissä perustuu ulkoiselle käytöksellemme.
Sisäinen elämämme taas koskettaa mainettamme Jumalan silmissä.
Jumala näkee sydämiimme.
Tänään haluan puhua sisäisestä hiljaisuudesta.
Voimme pysyä levollisina ja maltillisina riippumatta siitä,
mitä ympärillämme tapahtuu.
Tarkastellaanpa syvää valtamerta, jonka aallot raivoavat myrskyisinä.
Pinnassa saattaa olla pyörteitä ja korkeita aaltoja.
Syvällä merenpohjassa vesi on kuitenkin hyvin tyyntä.
Olemme henkiolentoja, joilla on sielu ja ruumis.
Ympärillämme oleva kuohunta saattaa vaikuttaa sieluumme.
Meidän täytyy pitää henkemme rauhallisena,
jotta henki voi saattaa sielun takaisin ruotuun.
Jos henki ei johda sielua, saattaa ruumis johtaa sielun
väärille teille.
Sielu käsittää mielemme, tahtomme ja tunteemme.
Kun asioita tapahtuu, mielemme ja tunteemme aktivoituvat heti.
Jos emme pidä tapahtumien kulusta, tahtomme alkaa pyristellä vastaan.
On turhauttavaa yrittää karkottaa jotain asiaa,
jonka vain Jumala voi karkottaa.
Joskus yritämme saada aikaan jotain, mihin vain Jumala pystyy.
Onko kellään väärään suuntaan menevää lasta, johon mitkään
keinonne eivät tunnu tepsivän?
Yritätte tehdä jotain, mihin vain Jumala pystyy.
Saatamme joskus saada ihmisiä muuttamaan käytöstään,
mutta jollei sydän muutu, huono käytös palaa aina jossain
muodossa takaisin.
Vain Jumala voi muuttaa sydämen.
Monet menevät naimisiin täysin erilaisen ihmisen kanssa.
Tunnemme vetoa ihmisiin, joilla on jotain, mikä meiltä puuttuu.
Emme edes tiedä, että tämä on ihastumisemme taustalla.
Jokaisella on vahvuutensa ja heikkoutensa.
Kun minä olen heikko, Dave on vahva, ja päinvastoin.
Muodostamme hyvän kokonaisuuden.
Monet tekevät kuitenkin sen virheen, että naimisiin mentyään
alkavat muuttaa puolisoaan.
Ihmetellään, miksi toista on niin vaikeaa ymmärtää.
Dave joutui kestämään tätä monta vuotta.
Toki hänkin yritti muuttaa välillä minua.
Eräänä päivänä kyllästyimme riitelemiseen.
Päätimme silloin, ettemme enää yrittäisi muuttaa toista.
Ihmislihassa on yksi mielenkiintoinen piirre.
Kun sille asettaa lain, se oikein villiintyy tekemään väärin.
Laki herättää synnin.
Olenkin jo kertonut Daven urheiluharrastuksista.
Yksi baseball-ottelu alkaa tunnin päästä.
Dave on nyt täällä Oklahomassa, eikä voi mennä katsomaan sitä.
Hän kysyi, monelta opetukseni loppuu.
Hän ehdotti, että jäisimme tänne opetukseni jälkeen katsomaan peliä.
Sitten hän halusi mennä johonkin ravintolaan, missä peli näkyisi.
Aikaisemmin tällainen puhe olisi saanut minut raivoihini.
Olisin yrittänyt muuttaa hänet sellaiseksi mieheksi,
joka ei välitä urheilusta.
Suutuin, jos hän katsoi jalkapalloa tai meni pelaamaan golfia.
Eräänä päivänä löysin Daven istuskelemasta olohuoneessa.
Dave katseli jalkapalloa TV:stä, kuunteli baseball-ottelua
ja kiillotti samanaikaisesti golfmailaansa.
Sinä päivänä sain ilmestyksen.
Metodini eivät toimineet.
Meidän täytyy pysyä tyyninä ja levollisina, jos haluamme
kulkea hengen johdatuksessa.
Haluan lukea teille jotain erään pitämäni kirjailijan kirjasta.
Olette saattaneet kuulla Watchman Neestä. Hän ei enää ole elossa.
Hän kirjoitti hienon kirjasarjan nimeltä Hengellinen ihminen.
Hänellä on hienoja näkökulmia,
vaikken olekaan kaikesta samaa mieltä.
Hän auttaa ymmärtämään sielua ja sen eri osia.
Haluaisin lukea teille luvusta, joka käsittelee tyyneyttä.
Jokaisella kristityllä on vastuu pyrkiä pysymään tyynenä.
Kiinnitä huomiota, että tässä puhutaan vastuusta.
Usein kuvittelemme, että emme mahda käytöksellemme mitään.
Syytämme vain vihollista siitä, että meitä kiusataan.
"Jos lapset käyttäytyisivät paremmin, en suuttuisi."
"Jos pomoni olisi kivempi, en suuttuisi."
Meidän on luovuttava tekosyistä ja otettava vastuumme tyyneydestämme.
Toista, että se on sinun vastuusi.
En todellakaan innostu tästä, mutta tiedän sen olevan vastuullani.
Watchman Nee jatkaa, että uskovilla on vastuu tavoitella
tyyneyttä ja levollisuutta koko sydämestään.
Nykyajan uskovat puhuvat liikaa.
Joskus lausumatta jääneitä sanoja on enemmän, kuin lausuttuja.
Sekavat ajatukset voivat ajaa hengen pois tahtomme hallinnasta,
jolloin se saattaa lähteä seuraamaan lihan himoja.
Uskovan on vaikea pidättäytyä synnistä, jos hänen henkensä
ei ole hallinnassa. Tämä johtaa vääriin tekoihin.
Selitän asian toisin. Tunteisiin perustuvat päätökset epäonnistuvat.
Kun teemme päätöksiä kuumien tunteiden vallassa,
ne ovat miltei aina vääriä.
Sanomme asioita, joita meidän ei pitäisi sanoa.
Kovasti innostuessamme saatamme ryhtyä johonkin projektiin,
jota emme voi saattaa päätökseen.
Anna tunteiden ensin viiletä, ja sitten vasta päätä.
Tunteemme voivat romahtaa taivaasta maan pinnalle.
Tai voimme olla aivan maassa, kun jokin asia saa tunteemme
taas nousemaan taivaisiin. Sitten ne taas romahtavat.
Monet kristityt elävät tällaisessa vuoristoradassa.
Kutsun tätä jojo-kristillisyydeksi.
Elin pitkään jojo-kristittynä.
Mielialani vaihteli olosuhteiden mukaan,
samoin vaihtelivat myös rauhani ja iloni.
Paholaisen oli helppo varastaa rauhani.
Paholainen yrittää koko ajan lietsoa sinua.
Hän yrittää saada sinut lihan valtaan. Hän yrittää saada
sinut tunteikkaaksi, jotta joutuisit vaikeuksiin.
Tunteisiin perustuvat päätökset saavat meidät elämään
katumuksen vallassa, koska teemme tyhmiä päätöksiä.
Jatketaan Watchman Neen tekstiä.
Hengen on hiljennyttävä, ennenkuin suu voi olla hiljaa.
Suusta tulee ulos se, mitä henki pitää sisällään.
Meidän tulisi aina pitää sisäinen ihmisemme tyynenä,
jotta voimme hämmentävässä tilanteessa säilyttää viileytemme.
Hengen on oltava levollinen, jotta voimme kulkea hengen johdatuksessa.
Muutoin lankeamme syntiin.
Kun henkemme on tyyni, voimme kuulla Pyhän Hengen äänen.
Sitten voimme toimia Jumalan tahdon mukaan.
Levollinen henki on somistaa uskovan.
Levollisuuden tulisi näkyä ulospäin, ja sitä tulisi pyrkiä
suojelemaan.
Toistakaa perässä: minun tulee pitää sisäinen ihmiseni tyynenä.
Minun tulee olla levollinen ja rauhallinen koko ajan.
Joka tilanteessa.
Minun täytyy pysyä rauhallisena tapahtumien kulusta riippumatta.
Tämä on vastuuni, ja otan sen tänään kannettavakseni.
Raamatun mukaan henki kantaa meissä hedelmää.
Yksi hengen hedelmistä on itsehillintä.
Jumala ei ole antanut meille valtaa hallita kaikkia olosuhteitamme,
mutta me kaikki uskovat olemme saaneet kyvyn hallita itseämme.
Pysähdytäänpä tässä.
Usein valitamme, ettemme voi hallita tunteitamme.
"En mahda sille mitään".
Minulla oli tapana ajatella näin.
Sitten Jumala näytti minulle näyn, jonka avulla ymmärsin, että voinkin
halutessani hallita tunteitani.
Minulla oli tapana antautua tunteiden ja turhautumisen valtaan.
Minulla oli pieniä lapsia, joille huusin paljon.
"Korjaa lelusi pois". "Mene nyt leikkimään siitä".
He varmaan luulivat minua hulluksi, kun käskin tuohon sävyyn.
Turhautuneena ja suuttuneena tulee tehneeksi paljon
järjettömiä juttuja.
Puramme turhautumistamme muihin. Se ei ole oikein.
Olimme alkaneet käydä uudessa seurakunnassa.
Kyseessä oli karismaattinen seurakunta.
Toivoin saavani hyvän maineen ja tavoittelin palvelutehtäviä.
Eräänä päivänä olin tavallista turhautuneempi.
Aloin purkaa pahaa oloani lapsiini. Valitin heille talosta ja muusta.
Sitten tunsin oloni syylliseksi.
Aloin pyydellä anteeksi Jumalalta ja valittelin, etten osaa toimia
muulla tavalla. Suutun niin helposti.
Silloin Herra sanoi minulle, että voithan sinä toimia muutoinkin.
Sanoin etten vaan voi. Silloin aloin sydämeni silmin nähdä näkyä.
Herra kysyi minulta, mitä tekisin, jos pastorini sattuisi paikalle
kesken raivokohtauksen.
Näin sydämeni silmillä pastorini ajavan pihaani
ja soittavan ovikelloa.
Tiesin silloin, että oli turhautumiseni aste mikä tahansa,
avaisin oven hymy naamallani ja Herraa kiittäen.
"Hienoa, että tulit käymään!"
"Ai, missä lapset ovat? Siellä ne leikkivät huoneessaan, aamen."
"Tulisitko sisään kahville?"
Kuuntele nyt tarkkaan.
Jumala huomautti minun osaavan kyllä käyttäytyä,
kun haluan tehdä vaikutuksen johonkin henkilöön.
Mutta miten käyttäydynkään perheeni keskuudessa!
Eihän heihin tarvitse tehdä vaikutusta. Hehän joutuvat
sietämään seuraasi.
Meidän tulisi kohdella heitä jopa paremmin kuin muita.
Meidän tulisi harjoitella hengen hedelmiä perheessämme.
Emme saa käyttää hyväksi ihmisiä, joita rakastamme eniten.
Silti puramme turhautuneisuutemme useimmiten juuri heihin.
Osaatteko pitää itsehillintänne silloin, kun haluatte tehdä
johonkin ihmiseen vaikutuksen?
Jos tulisin soittamaan ovikelloanne, saisitte varmasti
itsehillintänne takaisin parissa sekunnissa.
"Hei Joyce, onpa hienoa nähdä."
Tämä on sitä kaksoiselämää.
Sisäinen elämämme on ristiriidassa käytöksemme kanssa.
Jumala näkee yhden puolen, ja ihmiset toisen.
Meidän on ymmärrettävä, että voimme hillitä itsemme,
jos todella haluamme.
Raamattu opettaa meille, että meidän on pysyttävä levollisina.
Jos emme pysy, pääsee paholainen käyttämään meitä hyväksi.
Jos haluat voittaa vihollisen ja pysyä pois hänen kynsistään,
sinun täytyy seurata Efesolaiskirjeen luvun 6 neuvoa
ja pukeutua rauhan kenkiin.
Rauha on yksi osa Jumalan meille antamaa sotapukua.
Uudestisyntymisen yhteydessä saamme Jumalalta rauhan.
Hän antaa sen meidän henkeemme, ja meidän täytyy oppia
rauhoittamaan sen avulla myös sielumme.
Jeesus lupasi antaa meille rauhan, jota ei voi ymmärtää.
Hän ei anna sellaista rauhaa, jonka maailma antaa, vaan oman rauhansa.
Seuraavaksi luemme jakeet 1. Piet. 3:3-4.
Älköön teidän kaunistuksenne olko ulkonaista, ei hiusten
palmikoimista eikä kultien ympärillenne ripustamista
eikä koreihin vaatteisiin pukeutumista,
vaan se olkoon salassa oleva sydämen ihminen, hiljaisen ja
rauhaisan hengen katoamattomuudessa;
tämä on Jumalan silmissä kallis.
Jos todella haluamme tuoda kunniaa Jumalalle,
meidän on kiinnitettävä huomiota sisäiseen ihmiseemme.
Iloisen naaman esittäminen ei auta mitään, jos sisäinen ihmisemme
vain stressaa kaiken päivää. Näin emme tuo Jumalalle kunniaa.
Silloin emme toteuta hänen tahtoaan.
1. Piet. 3:10-11 on raamatunkohta, joka muutti elämäni.
Ymmärrätte miksi, kun pääsemme jakeeseen 11.
Sillä: "joka tahtoo rakastaa elämää ja nähdä hyviä päiviä...
Tässähän sanotaan, että huonoissakin olosuhteissa voi
nauttia elämästä.
Ei tässä sanota, että hyvä päivä on silminnähtävästi hyvä päivä.
Joskus on elettävä uskossa.
Jos siis haluaa nauttia elämästä:
... varjelkoon kielensä pahasta ja huulensa vilppiä puhumasta.
Tiesittekö, että omasta puheestakin voi tulla huonolle tuulelle?
Voimme puheenaiheillamme ja ajatuksillamme saada itsemme
huonolle tuulelle.
Vietä aikaa rohkaisevien ihmisten seurassa.
Joidenkin elämä voi muuttua vain ystäväpiirin vaihtamisella.
Ellei sitten valita siitä, että oma puoliso on negatiivinen.
Jos sinulla on perhepiirissä joku negatiivinen henkilö,
pidä huolta siitä, että muuna aikana saat positiivista seuraa.
Näin pysyt rakentuneena. Muista rukoilla paljon.
Emme saa antaa muiden ihmisten ongelmien hallita iloamme.
Ensin on siis kiinnitettävä huomiota puheisiin.
Jae 11: ... kääntyköön pois pahasta ja tehköön hyvää,
etsiköön rauhaa ja pyrkiköön siihen.
Tässähän puhutaan etsimisestä ja pyrkimisestä.
Meidän on etsittävä rauhaa ja pyrittävä siihen.
Meidän ei tule ainoastaan haaveilla rauhasta Jumalan, ihmisten
ja itsemme kanssa, vaan meidän tulee aktiivisesti pyrkiä siihen.
Taas saimme uuden vastuualueen.
Saatat huokailla, että olisipa sinullakin rauha.
Emme tarvitse huokailua, vaan rohkeutta ryhtyä toimeen.
"Olisipa minulla rauha... Voisinpa minäkin nauttia elämästäni..."
Minä en haaveile rauhasta, vaan rukoilen sitä.
Uskon, että Pyhä Henki voi näyttää omassa elämässäsi alueita,
joihin huomiota kiinnittämällä löydät rauhan.
Usein toivomme Jumalan vastaavan rukouksiimme ihmeellä.
Onhan hän ihmeitätekevä Jumala, muttei hän aina poista ongelmiamme.
Jos olet elämäntapasi takia joutunut velkakierteeseen,
Jumala saattaa antaa sinulle uuden työpaikan tai näyttää,
kuinka voit ansaita hieman lisää rahaa.
Hän saattaa kiinnittää huomiota törsäilyysi. Täytyy olla itsekuria.
Usein emme kuitenkaan halua tehdä mitään itse.
Täällä eturivissä joku näyttää kuuntelevan. Saarnaankin teille.
Meidän on ymmärrettävä, että Jumala on hyvä. Ei hän nauti meidän
kärsimyksistämme.
Totuus kuitenkin on, että jos elämämme on sekaisin ja Jumala
vastaa rukouksiimme tekemällä ihmeen, emme opi mitään.
Kuinka sitten opimme? Opimme, kun luemme Jumalan sanaa
ja saamme elämänkokemusta.
Voin kertoa, että olen oppinut monta asiaa siitä,
mitä elämässä ei pidä tehdä ja mikä ei toimi.
Olen oppinut monia asioita suun vaarallisuudesta.
Kun huomasin Raamatun opettavan, että minun tuli pyrkiä rauhaan,
minun piti opiskella aiheesta enemmän.
Halusin tietää, kuinka paholainen yrittää ryöstää rauhani.
Elämässäni ei tosiaankaan ollut rauhaa.
Vihollisen oli erittäin helppo suututtaa minut.
Kuinka monen teistä on rauhoituttava?
Kuinka monen olisi oltava hieman vakaampi?
Kuinka moni on väsynyt jojo-kristillisyyteen?
Eikö olekin uuvuttavaa antaa olosuhteiden hallita rauhaasi?
Kukaan ei varmasti ole ollut yhtä pihalla tässä asiassa, kuin minä.
Entä puolisoni? Vakaa kuin kallio.
Hänen vakautensa piti luonteeni jatkuvasti valossa.
Jonkin yllättävän tilanteen sattuessa suutuin heti,
kun taas Dave muistutti minua Jumalan uskollisuudesta.
Uskoin kyllä Jumalan huolenpitoon, mutta missä hän viipyi?
Dave pysyi vakaana kuin kallio.
Kun hän lauloi laulua "Minua ei liikuteta", hän tarkoitti sanojaan.
Tapaan sanoa näin: anna tunteittesi jäähtyä, ja sitten vasta päätä.
Tunteisiin perustuvat päätökset johtavat vaikeuksiin.
Minun tunteeni saattavat heilua rajusti, ja tärkeitä päätöksiä
tehdessäni minun on ensin rauhoituttava.
Tänään haluamme tarjota teille 4 tuntia opetusta CD:llä ja DVD:llä.
CD on nimeltään "Älä huoli, Jumalalla on kaikki hallinnassa".
DVD on nimeltään "Vapaus huolista ja ahdistuneisuudesta".
Uskon, että nautit näistä opetuksista.
Sinäkin voit hallita tunteitasi niin, etteivät ne hallitse sinua.
Muistan, kun mieheni palasi eräänä yönä myöhään töistä kotiin.
Aloin huolestua. Oliko hän joutunut onnettomuuteen?
Vai pettikö hän minua?
Huolet täyttivät mieleni.
Kuinka paljon aikaa käytät huolehtimiseen? Et ole yksin.
Tämä opetuskokoelma rohkaisee sinua selviämään epävarmuuden
ja pelon keskellä.
Nyt voit tilata tämän rohkaisevan opetuskokoelman.
Ota meihin yhteyttä osoitteessa www.joycemeyer.org.
Luvassa huomenna:
Kun avaat oven, jokin alkaa vavista polvissasi ja levitä
ympäri kehoasi.
Silloin sinun on muistettava hengittää.
On hyvin tärkeää tehdä terveellisiä valintoja.
Ainoa keino on pitää itsensä kurissa ja tehdä hyviä valintoja.
Siannahkaako aioit ostaa? Etkö ole kuunnellut, mitä sanon?
Toivotko joskus voivasi ottaa Joycen mukaasi joka paikkaan?
Nyt voit ladata opetuksiamme Itunesta ja internet-sivuiltamme.
Suomennos: Hanna Tischer